Iktatószám: BM/ /2017.

# TÁMOGATÁSI SZERZŐDÉS

# tervezet

*amely létrejött*

egyrészről a **Belügyminisztérium** (székhely: 1051 Budapest, József Attila u. 2-4.; törzsszám: 311607; adószám: 15311605-2-41 számlaszám: Magyar Államkincstár 10032000-01220122-50000005; képviseli: Simon Nimród Műszaki Főosztály főosztályvezetője), mint támogató költségvetési szerv (a továbbiakban: **„Támogató”**)

másrészről a **[\*]** (székhely: [\*]; törzsszám: [\*]; adószám: [\*]; számlaszám: Magyar Államkincstár [\*]; képviseli: [\*]), mint kedvezményezett (a továbbiakban: **„Kedvezményezett”**),

- a továbbiakban együttesen: **„Felek”** -

között az alulírott napon és helyen az alábbi feltételek szerint:

**I. A szerződés tárgya**

A Támogató „üzemeltetési költségcsökkentést eredményező energetikai fejlesztések pénzügyi támogatása” tárgyában 2016. december …..-én meghirdetett, BM/ 18165 /2016. számú pályázat eredményeként kötelezettséget vállal a Kedvezményezett által a mellékelt Adatlap (1-2 rész) szerint megpályázott és elnyert

**……………………………………………………………**

**(pályázat tárgya, megnevezése)**

megnevezésű beruházás – jelen szerződés II. fejezet 1. pontjában rögzített összegű – kamatmentes, visszatérítendő támogatásának biztosítására. A pénzügyi feltételek biztosítása a szerződés II. fejezete szerint történik. A Kedvezményezettre, valamint az általa benyújtott fejlesztésre vonatkozó Adatlapot a jelen szerződés 1. számú elválaszthatatlan melléklete tartalmazza.

A támogatott tevékenység kormányzati funkció szerinti besorolása: 011120 Kormányzati igazgatási tevékenység.

**II. A támogatás folyósítása**

1. A Kedvezményezett által megvalósítandó beruházás pénzügyi forrásainak megoszlása

* 1. A beruházás teljes költségigénye: …………..….,- Ft
  2. **A pályázat útján nyert** **támogatás**:

(XIV. Belügyminisztérium fejezet, 20.01.02. Energia-racionalizálás elnevezésű fejezeti

kezelésű előirányzat, ÁHT 237778)

**………..…….,- Ft**

* 1. A Kedvezményezett által biztosítandó saját forrás: …..………..…,- Ft

A támogatás folyósításának határideje: a jelen szerződés hatályba lépését követő 15. nap.

A Kedvezményezett a támogatást a szerződés hatályba lépése napjától 2017. december 15. napjáig jogosult felhasználni.

2. A Kedvezményezett tudomásul veszi, hogy a beruházás jelen szerződés II. fejezet 1. pontjában rögzített összegét meghaladó költségekre fedezet csak a Kedvezményezett részére jóváhagyott költségvetés terhére biztosítható.

3. A Kedvezményezettet visszatérítési kötelezettség terheli, melynek teljesítése a szerződés II. fejezet 4. pontjában rögzített ütemezés szerint a BM fejezeti kezelésű előirányzat-felhasználási keretszámlára (számlaszám: 10032000-01220122-50000005, ÁHT 237778) történik.

3.a. **A visszatérítendő támogatás összege: …….….………….,- Ft**

3.b. A támogatás intenzitása: ……..…… %

3.c. A fejlesztéssel elérhető éves költségmegtakarítás: …...........………,- Ft/év

3.d. Az egy évre eső visszatérítés összege

(nem lehet kevesebb 1,0 M Ft/évnél): ………………….,- Ft

4. A támogatás visszatérítésének esedékessége és ütemezése:

2018. február 25. ………….,- Ft

augusztus 25. ………….,- Ft

2019. február 25. ………….,- Ft

augusztus 25. ………….,- Ft

2020. február 25. ………….,- Ft

augusztus 25. ………….,- Ft

2021. február 25. ………….,- Ft

augusztus 25. ………….,- Ft

2022. február 25. ………….,- Ft

augusztus 25. ………….,- Ft

2023. február 25. ………….,- Ft

augusztus 25. ………….,- Ft

5. Jelen szerződés aláírását követően a Támogató jogosult a szerződés tárgyát képező energetikai fejlesztés és a Kedvezményezett által vállalt kötelezettségek végrehajtásának folyamatos, helyszíni ellenőrzésére. A Kedvezményezett köteles az ellenőrzés lefolytatásához szükséges tájékoztatást megadni, és a kért dokumentumokat rendelkezésre bocsátani.

A támogatás összege Kedvezményezett energia-racionalizálási rendszerének finanszírozására szolgál, melynek keretében Kedvezményezett költségként a fejlesztéshez kapcsolódó tervezés, tervezői művezetés, műszaki ellenőrzés, valamint a kivitelezés, beszerzés költségét számolhatja el.

**III. Beszámoló a támogatás felhasználásáról, ellenőrzés**

1. A Kedvezményezett köteles a jelen szerződésben foglaltaknak, valamint a vonatkozó jogszabályoknak megfelelő módon a támogatás, valamint a saját forrás felhasználásáról írásbeli szakmai és pénzügyi beszámolót (a továbbiakban együtt: „**Beszámoló**”) készíteni. A Kedvezményezett a Beszámolót a BM Műszaki Főosztály (a továbbiakban: „**BM MŰFO**”) részére 2018. január 31. napjáig küldi meg. A Beszámoló tartalmi elemeire a fejezeti kezelésű előirányzatok felhasználásának rendjéről szóló 17/2016. (V. 13.) BM rendeletben és a és a fejezeti és központi kezelésű előirányzatok felhasználásának rendjéről szóló 8/2015. (V.29.) BM utasításban foglaltak az irányadóak.

1. A Beszámoló részletes, szöveges indokolással alátámasztottan tartalmazza a **támogatás,** valamint a **saját forrás** összegének szerződésszerű felhasználásáról való elszámolást (összesített kimutatást a 8/2015 (V.29.) BM utasítás 8.§ szerint), amelyet az átadás-átvételi jegyzőkönyv másolatával együtt a Kedvezményezett megküld a BM MŰFO részére.

A Beszámoló tartalmazza továbbá a megkötött szerződések alapján megvalósult munkák rövid, szöveges ismertetését, a projekt befejezésének időpontját, továbbá a pályázathoz benyújtott **ADATLAP 2. rész** megnevezésű táblázatot a tényleges adatokkal kiegészítve.

A Kedvezményezett a támogatott tevékenység megvalósítása során kiállított eredeti, az általános forgalmi adóról szóló 2007. évi CXXVII. törvény 169. § - ában, a számvitelről szóló 2000. évi C. törvény 167. § (1) és (3) bekezdésében, valamint a számla, egyszerűsített számla és nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014. (VI. 30.) NGM rendeletben előírtaknak megfelelő alaki és tartalmi kellékekkel rendelkező **számlák**ra az alábbi **záradékot** vezeti:

*„a Belügyminisztérium BM/………….…./2017. számú támogatása terhére …………… forint, illetve saját forrása terhére …………………. forint elszámolva” .*

A Kedvezményezett a Beszámoló részeként a Támogató részére megküldi továbbá a záradékolt eredeti számlákról készített, hitelesített számlamásolatokat, a banki bizonylatok hitelesített másolatát, házipénztári kifizetési bizonylatok hitelesített másolatait, számlaösszesítőt (a számlaösszesítő mintája a támogatási szerződés **2. számú mellékletét** képezi), illetve az esetleges vonatkozó szerződések hitelesített másolatát. A Kedvezményezett köteles az elszámolást alátámasztó bizonylatokat a számvitelről szóló 2000. évi C. törvény 169. § (2) bekezdésében foglaltaknak megfelelőn legalább 8 évig olvasható formában, a könyvelési feljegyzések hivatkozása alapján visszakereshető módon megőrizni.

A BM MŰFO vezetője, vagy az általa írásban felhatalmazott vezető személy a pénzügyi beszámolót és felülvizsgálatot követően teljesítésigazolást állít ki (amelyet megküld a Kedvezményezett részére), vagy hiánypótlásra szólít fel.

3. Amennyiben a Kedvezményezett a Beszámolót a jelen szerződés III. fejezet 1. pontjában megjelölt határidőig nem nyújtja be, vagy a Beszámoló hibás vagy hiányos, úgy a Kedvezményezett köteles a BM MŰFO vezetőjének felhívását követően 15 napon belül megküldeni a Beszámolóját, illetve a javított vagy kiegészített Beszámolóját.

4. A Kedvezményezett tudomásul veszi, hogy [az államháztartásról szóló törvény](http://www.opten.hu/loadpage.php?dest=OISZ&twhich=175837#sid256) végrehajtásáról szóló 368/2011. (XII. 31.) Korm. rendelet („Ávr.”) 76. § (2) bekezdése alapján a támogatott tevékenység megvalósítása során a költségvetésből nyújtott támogatás és a saját forrás terhére a százezer forint értékhatárt meghaladó értékű, áru beszerzésére vagy szolgáltatás megrendelésére irányuló szerződést kizárólag írásban köthet. E bekezdés alkalmazásában írásban kötött szerződésnek minősül az elküldött és visszaigazolt megrendelés is. Az írásbeli alak megsértése a szerződés érvényességét nem érinti, azonban az annak teljesítése érdekében történt kifizetések a támogatott tevékenység költségei között nem vehetők figyelembe.

5. A Kedvezményezett köteles a támogatás felhasználása során - ha ennek a közbeszerzésekről szóló 2015. évi CXLIII. törvény szerinti feltételei fennállnak - közbeszerzési eljárást lefolytatni.

6. Amennyiben a Kedvezményezett a támogatott tevékenységet saját szervezeti és működési keretein belül nem tudja teljes mértékben megvalósítani, úgy jogosult a megvalósítás során közreműködőket (pl. vállalkozót, megbízottat) igénybe venni.

7. Amennyiben a támogatott tevékenység megvalósítása a pályázat benyújtásakor tervezett bekerülési költségnél ténylegesen magasabb összegű, úgy a többlet költséget Kedvezményezett saját forrásból köteles biztosítani.

Amennyiben a támogatott tevékenység megvalósítása a pályázat benyújtásakor tervezett bekerülési költségnél ténylegesen alacsonyabb összegű, úgy a különbözetet a Kedvezményezett az átutalt támogatási összegből köteles az átadás-átvételi jegyzőkönyv aláírását, és a szerződés módosítását követő 15 munkanapon belül – a II. fejezet 3. pontjában rögzített előirányzat-felhasználási keretszámlára visszafizetni.

8. A Kedvezményezett köteles a támogatás összegének felhasználását ellenőrzés céljából elkülönítetten és naprakészen számvitelileg nyilvántartani, és az ellenőrzésre feljogosított szervek megkeresésére az ellenőrzés lefolytatásához szükséges tájékoztatást megadni. A Kedvezményezett kijelenti, hogy a támogatás rendeltetésszerű felhasználásának jogszabályban meghatározott szervek által történő ellenőrzéséhez hozzájárul.

9. A Támogató jogosult a Beszámoló alapján ellenőrzést végezni, illetve a vonatkozó jogszabályokban megjelölt szerveknél ellenőrzést kezdeményezni.

10. A Kedvezményezett hozzájárul ahhoz, hogy a Támogató a jelen szerződést és a Beszámolót nyilvánosságra hozza.

**IV. A Kedvezményezett kötelezettségei**

1. A Kedvezményezett köteles

* a beruházást saját lebonyolításban és a BM MŰFO-hoz benyújtott pályázatban rögzített műszaki tartalommal legkésőbb 2017. december 15-éig megvalósítani;
* jelen szerződés II. fejezetében rögzített pénzügyi feltételekben történő változás esetén, soron kívül, de legkésőbb 5 munkanapon belül írásban kezdeményezni jelen szerződés módosítását;
* a törlesztés időtartama alatt – a fejlesztés megvalósulását követő első év kivételével - rendszeresen, évente egy alkalommal (január 31-ig) tájékoztatni a BM MŰFO - t a fejlesztés eredményességéről. A tájékoztató átiratnak tartalmaznia kell az elnyert fejlesztési támogatás szerződés szerinti pontos megjelölését, a megelőző évben esedékes törlesztés összegét, valamint az elért energia- és költségmegtakarítást (számlák, mérési adatok alapján forintban);
* a Támogató felé bejelenteni az Ávr. szerinti adatszolgáltatásokhoz szükséges adatokat, valamint az azokban bekövetkező változásokat.

2. A Kedvezményezett a támogatás visszatérítésének késedelmes teljesítése esetén a részletfizetési kedvezményt elveszti, valamint a még vissza nem térített támogatás fennmaradó összegét – a Támogató felszólításának kézhezvételét követően – 15 munkanapon belül köteles egy összegben a II. fejezet 3. pontjában rögzített előirányzat-felhasználási keretszámlára visszatéríteni.

3. A késedelem beállásának időpontja az II. fejezet 4. pontban rögzített dátumokat követő 30. nap, hiánypótlás esetén pedig a felszólítás kézhezvételét követő 11. nap.

**V. Szerződésszegés és jogkövetkezményei**

1. A Támogató jogosult kártérítési kötelezettség nélkül a szerződéstől való elállásra, vagy azt – azonnali hatállyal felmondani –, különösen, de nem kizárólagosan, ha

* a támogatott tevékenység megvalósításának pénzügyi, műszaki, vagy egyéb szakmai tartalmát érdemben befolyásoló valótlan, hamis adatot szolgáltatott a pályázat benyújtása, a szerződés megkötése, illetve az ellenőrzés során;
* a támogatást nem a szerződésben megjelölt célra használja fel;
* a támogatott tevékenyég jelen szerződésben meghatározott megvalósítási időszak (II.1.) kezdő időpontjától követő hat hónapon belül nem kezdődik meg
* a támogatott tevékenység a szerződésben meghatározott időpontig a Kedvezményezettnek felróható okból nem valósul meg;
* neki felróható okból nem teljesíti e szerződésben vállalt kötelezettségeit, illetve a támogatott tevékenység megvalósításának meghiúsulását, vagy a megvalósulás tartós akadályoztatását előidéző körülmény a Kedvezményezettnek felróható okból következett be;
* a szerződésben vállalt költségmegtakarítást neki felróható okból nem valósítja meg;
* Ávr. 81. § -ban meghatározott valamely körülmény a támogatási szerződés megkötését követően következik be, vagy jut a Támogató tudomására;
* a támogatási szerződés megkötésének feltételét képező jognyilatkozatok bármelyikét visszavonja;
* az ellenőrzés lefolytatását neki felróható okból nem, vagy nem megfelelően biztosítja a Támogató illetékes szerve részére;
* a Beszámolót nem a III. fejezetben előírtaknak megfelelően teljesíti;
* a fejlesztés eredményességéről szóló évenként elkészítendő Beszámolót határidőre nem küldi meg, és a hiánypótlási felhívást a Kedvezményezett sem teljesítette.

2. A Kedvezményezett szerződésszegése esetén a Támogató elállhat a szerződéstől, vagy amennyiben az eredeti állapot már nem állítható helyre a szerződést azonnali hatállyal felmondhatja. Támogató – elállása, illetve azonnali hatályú felmondása esetén – az elállási, illetve felmondási nyilatkozatot ajánlott, tértivevényes küldeményként, postai úton küldi meg a Kedvezményezett részére. Az elálláshoz, illetve az azonnali hatályú felmondáshoz fűződő joghatások az elállási, illetve a felmondási nyilatkozat közlésével állnak be. Amennyiben a Támogató eláll a szerződéstől, vagy azt felmondja a Kedvezményezett köteles az elállási nyilatkozat, illetve a felmondás közlését követő 15 napon belül a támogatás összegét a II. fejezet 3. pontjában rögzített előirányzat-felhasználási keretszámlára egy összegben visszafizetni.

3. Amennyiben a támogatott tevékenység megvalósítása a Kedvezményezettnek fel nem róható okból hiúsul meg, a Kedvezményezett köteles a fejlesztési támogatást – a meghiúsulás időpontját, vagy az átadás-átvételi jegyzőkönyv aláírását követő 15 napon belül – a II. fejezet 3. pontjában rögzített előirányzat-felhasználási keretszámlára egy összegben visszafizetni.

**Kapcsolattartók:**

***Belügyminisztérium részéről:***

Név:

Beosztás:

Telefonszám:

E-mail cím:

***Kedvezményezett részéről:***

Név:

Beosztás:

Telefonszám:

E-mail cím:

**VI. Egyéb rendelkezések**

1. A jelen szerződés módosítása vagy kiegészítése írásban történhet.

2. A Feleknek meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a szerződés keretében, vagy a szerződéssel kapcsolatban felmerült. Minden, a szerződés megkötése után felmerülő a szerződés teljesítését akadályozó körülményről a Felek kölcsönösen kötelesek egymást tájékoztatni.

3. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, az államháztartásról szóló 2011. évi CXCV. törvény és az „Ávr.”, a Belügyminisztérium fejezeti kezelésű előirányzatainak felhasználási rendjéről szóló szabályai, valamint a szerződés tárgyára vonatkozó egyéb hatályos jogszabályok rendelkezései az irányadók.

4. Jelen szerződés az utolsóként aláíró fél aláírásának napján lép hatályba, és hatálya az abban foglalt kötelezettségek maradéktalan teljesítéséig áll fenn.

Jelen szerződés egymással megegyező 4 eredeti példányban készült, melyből a Támogatót 3 példány, a Kedvezményezettet 1 példány illet meg.

A szerződő Felek jelen szerződésben foglalt feltételekkel egyetértenek, azokat elfogadják, és a szerződést mint akaratukkal mindenben megegyezőt írják alá.

## ……………., 2017. ………………... „ „ Budapest, 2017. …………..…. „ „

**......……………………………………. ..…………………………………..**

**…………………………… Simon Nimród**

**(név, beosztás) főosztályvezető**

**Kedvezményezett Műszaki Főosztály Támogató**

**Pénzügyi ellenjegyzés:**

**……………………………………… …………………………………….**

**……………………… ………………...**

**(név, beosztás) …………………….**

**……………………………….. Pénzügyi Erőforrás-gazdálkodási**

**Főosztály**

**Kedvezményezett Támogató**

## ……………., 2017. ………………... „ „ Budapest, 2017. …………..…. „ „

**Jogi ellenjegyzés/ jogi vizsgálat:**

**……………………………………… …………………………………….**

**Peres Képviseleti és Szerződés- előkészítési Főosztály /**

**Pénzügyi Erőforrás-gazdálkodási Főosztály**

**Kedvezményezett Támogató**

## ……………., 2017. ………………... „ „ Budapest, 2017. …………..…. „ „

**Melléklet:**

1. számú melléklet: ADATLAP 1-2 rész - az „üzemeltetési költségcsökkentést eredményező energetikai fejlesztések pénzügyi támogatására” benyújtandó pályázathoz
2. számú melléklet: Számlaösszesítő minta